《加刘叔猷为用甫纳妇》
宋代·陈藻

生平小我一全干，十五字问扬雄难。
纳幣孟冬犹丱角，记得迎长方祀冠。
倒指新春五十七，先春女嫁男婚毕。
采真园里东风回，主公无事花添色。
少贫嗟我老更贫，尘累何时是了人。
况且郎君赋语神，使我见儿祗欲嗔。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。